Mohammed Mzali

Mohammed Mzali (Monastir, 1925eko abenduaren 23a – Paris, 2010eko ekainaren 23a) tunisiar politikaria izan zen. Tunisiako lehen ministroa izan zen 1980tik 1986ra.

Parisko Sorbonako Humanitate Fakultatean ikasi zuen eta Al-Fikr literatur aldizkaria sortu zuen. Destur Alderdi Sozialistako kidea izan zen. 1959an diputatu hautatu zuten eta behin baino gehiagotan hautatu zuten berriro. Defentsa, Gazteria eta Kirol, Hezkuntza Nazional, Osasun Publiko eta Barne ministro ere izan zen. Tunisiako irrati-telebista publikoaren sortzailea izan zen.

Habib Bourguibak lehen ministro izendatu zuen 1980an. 1983ko abenduan irinari eta ogiari dirulaguntzak kendu zizkien, eta horrek ogiaren istiluak eragin zituen. 1986an kargutik kendu eta Frantziara joan zen.

1965etik Nazioarteko Batzorde Olinpikoko kide izan zen.

Kategoria:Tunisiako politikariak
Kategoria:Lehen ministroak
Kategoria:Defentsa ministroak
Kategoria:Kirol ministroak
Kategoria:Hezkuntza ministroak
Kategoria:Osasun ministroak
Kategoria:Parisen hildakoak